OzLabs/hebrew-wiki-articles huggingface dataset:
ג'יימס ברוס, רוזן אלגין השמיני

ג'יימס ברוס, רוזן אלגין השמיני ורוזן קינכרדין השנים עשר (באנגלית: James Bruce, 8th Earl of Elgin and 12th Earl of Kincardine; 20 ביולי 1811 – 20 בנובמבר 1863) היה איש צבא, מדינאי ודיפלומט בריטי. אלגין מונה בשנות החמישים של המאה ה-19 לנציב העליון מטעם בריטניה במזרח הרחוק ובמסגרת התפקיד היה עליו לפתח את הקשרים הכלכליים של בריטניה עם הקיסרות הסינית ושוגונות טוקוגאווה (יפן). אלגין פיקד על הכוחות הבריטיים שתקפו את בייג'ינג והעלו באש את ארמון הקיץ הקיסרי במהלך מלחמת האופיום השנייה. בהמשך כיהן במספר תפקידים מנהליים כגון מושל ג'מייקה, מושל מחוז קנדה הבריטית והמושל הכללי של הודו (הראג' הבריטי).

== ביוגרפיה ==
ג'יימס ברוס אלגין נולד בלונדון ב-20 ביולי 1811, בנו הצעיר של תומאס, הרוזן השביעי מאלגין ואשתו השנייה אליזבת, בתו של ג. ט. אוסוולד. הוא סיים את לימודיו באיטון ובכרייסט צ'רץ' באוניברסיטת אוקספורד. בשנת 1840, לאחר מות אחיו הבכור, הוא הפך לבן המבוגר ביותר של הוריו ובכך היה ליורש הרוזנות. בשנת 1841, עם מות אביו, ירש את תואר האצולה השושלתי, והיה לרוזן אלגין השמיני. באותה שנה הוא נבחר לנציג מחוז סאות'המפטון בבית הנבחרים הבריטי, אך מינויים חדשים הובילו לסיום הקריירה הפרלמנטרית שלו. בשנת 1842 נבחר במסגרת המועמדות למושלות ג'מייקה.

הוא נשאר בתפקיד מושל ג'מייקה עד 1847. ממשלו המוצלח בג'מייקה הוביל לכך שלאחר סיום התפקיד הוצע לו מינוי למושל הכללי של אמריקה הצפונית הבריטית (מושבת קנדה), אותו מילא בין השנים 1847–1854. בתקופתו שם, אלגין נקט בצעדים הראשונים להקמת "ממשלה אחראית" בקנדה. בשנת 1848 הצליחו המפלגות הרפורמיסטיות המתונות מקנדה המזרחית וקנדה המערבית, בראשות לואי-היפולטה לפונטיין ורוברט בולדווין, להשיג רוב על השמרנים. לורד אלגין ביקש ששתי המפלגות הללו יקימו ממשלה קואליציונית. לאחר הקמתה של ממשלה חדשה זו, לורד אלגין הפך למושל הראשון שהרחיק את עצמו מעיסוקי החקיקה, והשאיר את כוחה האמיתי של השלטון לנבחרי העם וסלל את הדרך לתפקיד הסמלי של המושל הכללי של קנדה שקיים היום. הוא חתם על מספר חקיקות שהוצעו על ידי לפונטיין ועברו הצבעות בפרלמנט שהעניקו חנינה לגולים פוליטיים רפובליקנים שהוגלו לארץ רופרט על כך שניסו להביא למהפכה רפובליקנית בקנדה.
הרוזן אלגין השמיני.
נאמנים למלוכה נרתעו מחנינת הגולים, הפגינו במונטריאול והבעירו את בניין הפרלמנט בעיר. בשנת 1854 ניהל לורד אלגין משא ומתן על חוזה ההדדיות עם ארצות הברית בניסיון לעורר מחדש את הכלכלה הקנדית. בשנת 1857 הוא הפך לנציב העליון מטעם האימפריה הבריטית בקיסרות הסינית. בביקורו בסין וביפן (שוגונות טוקוגאווה) ב-1858 וב-1859, הוא פיקד על הכיבוש הבריטי של העיר האסורה בבייג'ינג במהלך מלחמת האופיום השנייה. תחילה היה אלגין סימפתי כלפי הסיניים והתנגד למלחמה אך לאחר ההתנקשות בשליחים הבריטיים הורה על פעולת תגמול שהייתה לשריפת ארמון הקיץ הקיסרי, מקום מושבו של שיאן-פנג, קיסר סין. לאחר מכן הוא מונה למנהל הדואר הכללי בממשל הנרי טמפל, הוויקונט השלישי מפלמרסטון. בשנת 1862 הוסב לתפקיד המושל הכללי של הודו (הראג' הבריטי). הוא נפטר בדורמסלה, הודו הבריטית, ב-20 בנובמבר 1863, בעודו מכהן בתפקיד, עקב התקף לב.

== קישורים חיצוניים ==

* 
* 
* [https://www.thecanadianencyclopedia.ca/en/article/james-bruce-8th-earl-of-elgin ג'יימס ברוס, רוזן אלגין השמיני], באתר אנציקלופדיה קנדה 
* 

קטגוריה:בריטים במאה ה-19
קטגוריה:פוליטיקאים בריטים
קטגוריה:מלחמת האופיום השנייה
קטגוריה:הודו הבריטית: אישים
קטגוריה:בריטים שנולדו ב-1811
קטגוריה:בריטים שנפטרו ב-1863
סמואל חגאי

סמואל (שמואל חג'ג') חגאי (נולד ב־23 בספטמבר 1982) הוא אמן גרפיטי וצייר היפר ריאליזם וסוריאליזם, שעובד ומציג בניו יורק, לוס אנג'לס ובישראל והשתתף תוכנית הריאליטי "האח הגדול" (עונה 9).

==ביוגרפיה==
חגאי נולד בשנת 1982, בכפר יונה. הוא גדל והתחנך בנתניה וכבר בגיל צעיר החל להתעניין בציור, תוך שהוא מלמד עצמו לצייר בצבעי שמן על בד. בשנת 2015, נסע לבקר את אחותו שהתגוררה אז בניו יורק והחליט להשתקע שם.

באותה שנה, גמלה בליבו ההחלטה להפוך את תחביב הציור למקצוע ובשנת 2019, עבר להתגורר בלוס אנג'לס ומאז הוא מחלק את זמנו בין ישראל לארצות הברית.

הפריצה הגדולה של חגאי לתודעה, הגיעה בשנת 2017 אז הוזמן על ידי רשת הכולבו האמריקאית "מייסיס" (Macy's), לבצע עבודת קיר לתקופת הקריסמס – ציוריו התנוססו בחנות הכולבו לתקופה של חודשיים ומיליוני אנשים מרחבי ארצות הברית ומהעולם צפו והתרשמו מעבודתו.

בשנת 2017, צייר 4 ציורי קיר בבסיס חיל האוויר האמריקאי שבניו ג'רזי ובשנת 2017, הקים תערוכת עצמאית בווסט וילג' שבניו יורק.

עבודותיו מוצגות במרחב הציבורי (בין היתר ברחובות מנהטן שבניו יורק, ברחובות לוס אנג'לס ובישראל), בגלריות, בתערוכות ומוזיאונים, בבסיסים צבאיים, במשרדי חברות, במוסדות להשכלה גבוהה בישראל ובארצות הברית ובין היתר: ציור קיר (700 מ"ר) במרינה הרצליה, ב-"Campus for Jewish Life for art fitness", ב-" ZK gallery san Francisco", ב-" Oshman organization family Jcc palo alto" ועוד.

בשנת 2014, נבחר להציג את עבודותיו באמצעות art people gallery בשיתוף "SNAC EXPO". בשנת 2015 ו-2018, נערכה תערוכת יחיד שלו בבסקואלה ארט ובגלריית בידרמן, שם בחרו להשאיר את ציוריו. באותה השנה, לקח חגאי חלק בתערוכה קבוצתית ב"מרכז סוזן דלל" ובחודש מרץ הוצעו ציוריו במכירה פומבית.

בשנת 2017, הופץ סרט דוקו על הקשיים אותם חווה בדרך להצלחה.

חגאי משמש כמורה ומארח סדנאות ציור בסמינר הקיבוצים.

ב-2019 השתתף כדייר בתוכנית המציאות "האח הגדול עונה 9" ברשת 13.

==יצירותיו==
חגאי, מצייר על קירות ועל בד בצבעי שמן בסגנון היפר ריאליזם וסוריאליזם. בציוריו יורד חגאי לפרטים קטנים וניתן להבחין במוטיבים חוזרים, כדוגמת טבע, נופים מזוויות שונות ודמויות חיות ונושמות אשר מדמות תחושות פנימיות – ביישנות, פחד, הסתרה והתבוננות פנימית. בכל ציוריו ניתן לזהות עומק פנימי (מתמקד בשאלה כיצד רואים אותו וכיצד הוא נראה באמת), שינויים פנימיים והתקלפויות. עוד מאפיין את ציוריו השילוב של צבעוניות וצבעי שחור לבן.

== קישורים חיצוניים ==

* 

* [https://www.umurals.com/ עמוד אמן], umurals
* [https://tmi.maariv.co.il/Tags/סמואל-חגאי סמואל חגאי], TMI מעריב
* [https://www.facebook.com/yediotahronot/photos/a.163280257033486/1615796491781848 לרוב אנו משתפים אתכם בתמונות יפות של שקיעות. הפעם הלכנו על ציור, אבל קשה להבדיל! צייר: חגאי סמואל], ידיעות אחרונות - פרופיל פייסבוק

== הערות שוליים ==

2021 05
קטגוריה:אמני גרפיטי ישראלים
קטגוריה:ציירים ישראלים
קטגוריה:מתחרי האח הגדול (ישראל)
קטגוריה:מורים בישראל
קטגוריה:ישראלים שנולדו ב-1982
אלדאר סקיי

אַלַדַאר סֵקֵיי, (בשם לידה: אהרון בלייר, בהונגרית: Székely Aladár; דיולה, 5 במרץ 1870<ref></ref> – בודפשט, 27. ספטמבר 1940)<ref></ref> היה צלם יהודי-הונגרי. סקיי היה בן דודו של הווטרינר מיהאי רונאי והצלם דנש רונאי.

== ביוגרפיה ==
אלדאר סקיי נולד במשפחה יהודית כבנם של אדולף בלייר ושל מגדולנה רוזנברג. את המקצוע הצילום הוא למד אצל צלמים מקצועיים, תחילה אצל האחים דונקי בקלוז' (קולוז'וואר) ואחר כך בבודפשט. בשנות ה-90 של המאה ה-19 הוא היה חניך אצל אדן מרטנס עם דינש רונאי (מקודם: רוזנברג) אחיינו. הוא עבד בגיולה ובאורושהזה בשנות ה-90 של המאה ה-19, ואחר כך בתחילת המאה ה-20 העביר את הסטודיו שלו לכיכר מריה תרזיה 1 (היום כיכר מיהאי הורבאט) בבודפשט. בשנת 1908 הו היה הראשון שפתח חלון ראווה לרחוב, בבולוואר יוז'ף 62. בשנת 1910 היה בבעלותו שדרת אנדראשי 29, ובמקביל הפעיל שני אולפנים נוספים. מתחילת שנות ה-20 של המאה ה-20 עבד גם ברחוב ואצי. הוא צילם תמונות למונוגרפיה של יאנוש קראצ'וני על ההיסטוריה של מחוז בקש (גיולה, 1896). סקיי היה הנציג המשמעותי הראשון של ריאליזם אמנותי בצילום בהונגריה. בולטים דיוקנאותיו שנעשו בתחילת המאה ה-20, המתארים את הדמויות המצטיינות של חיי האמנות ההונגרית. תמונות אלה הופיעו באלבומו "סופרים ואמנים" (1914). הוא צילם גם את אנשי הצוות של כתב העת הספרותי ניוגט, כולל יוז'ף ריפל-רונאי, בלה ברטוק, לוראנד אטווש. אנדרה אדי והוגו איגנוטוש כתבו הקדמה לאלבום שלו. אדי העריך במיוחד את האמנות שלו, סקיי מילם תמונות רבות שלו. לאחר מותו של אדי סקיי הוציא אלבום עם שבעה דיוקנאות מקוריים של אדי, שהסופר זיגמונד מוריץ כתב להם הקדמה. העיר גיולה ייסדה את פרס אלדאר סקיי לזכרו בשנת 1966.

אשתו הייתה אירן שפילר, בתם של אדולף שפילר ושל חנה וייס, איתה התחתן ב-27 במאי 1904 בבודפשט.<ref></ref>

== כרכים ==
* תצלומים של אלדאר סקיי. סופרים ואמנים (עם הקדמה מאת אנדרה אדי והוגו איגנוטוש), בודפשט, (1914)
* אדי (תצלומים מקוריים של אלדאר סקיי עם הקדמה מאת ז'יגמונד מוריץ), בודפשט, פרסום סטודיו לצילום של אלדאר סקיי(1926).<ref name="artportal"></ref>

== ראו גם ==
* Gyula Gisser : Masters of Hungarian Photography (1965).
* אגנש ז'וז'נה בריני : בודפשט ובנייה חופשית. 2005.
* קארוי קינצ'ש : צלמים - תוצרת הונגריה. קצ'קמט-מילנו, המוזיאון ההונגרי לצילום-פדריקו מוטה, 1998.
== קישורים חיצוניים ==

* 

== הערות שוליים ==

קטגוריה:יהודים הונגרים
קטגוריה:צלמים יהודים הונגרים
קטגוריה:משפחת רונאי
קטגוריה:גיולה (עיר): אישים
קטגוריה:הונגרים שנולדו ב-1870
קטגוריה:הונגרים שנפטרו ב-1940
Marry Me (שיר של קריסטה סיגפרידס)

Marry Me (בתרגום חופשי לעברית: תתחתן/י איתי) הוא שיר שהוקלט על ידי הזמרת הפינית קריסטה זיגפרידס שייצג את פינלנד באירוויזיון 2013.<ref></ref> השיר יצא ב-1 בינואר 2013 כסינגל הראשי מאלבום האולפן הראשון שלה Ding Dong! (2013).

== וידאו קליפ ==
הוידאו קליפ התפרסם ב-13 בפברואר 2013 ב-Vevo של זיגפרידס. זה היה הסרטון הראשון בערוץ זה.<ref></ref>

== באירוויזיון ==
הנשיקה השנויה במחלוקת של סיגפרידס באירוויזיון 2013.
במהלך הופעתה, היא חלקה נשיקה עם אחת הרקדניות שעל הבמה. לדברי זיגפרידס, המעשה היה חלק מהמופע וקרא לפינלנד להכיר בנישואים חד-מיניים.<ref></ref> ב-16 במאי זיגפרידס עלתה לגמר האירוויזיון שהתרחש ב-18 במאי. עם זאת, בגמר היא סיימה במקום ה-24 מתוך 26 המדינות, עם סך של 13 נקודות.

=== הצנזורה במדינות שונות ===
על פי המפקח בפועל של האירוויזיון, יון אולה סאנד, טורקיה הודיעה בנובמבר שהיא לא תשתתף באירוויזיון.<ref></ref> אף על פי שהרשות הבטיחה להציג את התחרות, הרשות לרדיו ולטלוויזיה בטורקיה ביטלה את הצגת חצי הגמר ואת הגמר בגלל החשש מהנשיקה הלסבית המובטחת של זיגפרידס, לטענת פעילי להט"ב שונים.<ref></ref> כאשר סין שידרה את האירוויזיון באוקטובר 2013, גורמים רשמיים שידרו את הופעתה של זיגפריד אך הסירו את הנשיקה כתוצאה מצנזורת הטלוויזיה בסין והפרת האתיקה הסינית, ועוררו זעם בקרב אוהדי האירוויזיון במדינה.<ref></ref>

== רשימת רצועות ==

== צוות הפקה ==
* זמרת ראשית - קריסטה זיגפרידס
* מילים - קריסטה זיגפרידס, אריק ניהולם, קריסטופר קרלסון, ג'סיקה לונדסטרום
* חברת תקליטים: יוניברסל מיוזיק גרופ

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
|-
!קנדה
| 1 בינואר 2013
| הורדה דיגיטלית
|EMI פינלנד • יוניברסל מיוזיק גרופ
|-
|}

==קישורים חיצוניים==

== הערות שוליים ==

קטגוריה:שירי 2012
קטגוריה:סינגלי בכורה מ-2013
קטגוריה:שירי אירוויזיון 2013
קטגוריה:שירי פינלנד באירוויזיון
קטגוריה:שירים על נישואים
קטגוריה:סינגלים בהוצאת יוניברסל מיוזיק גרופ
קטגוריה:סינגלים בהוצאת EMI רקורדס
צ'רמיק

צ'רמיק (בטורקית: Çermik; בכורדית: Çêrmûg/چێرمووگ - צ'רמוג; במקור מארמנית: Ջերմուկ; בפי היהודים: ג'רמוק) היא עיירה בכורדיסטן הטורקית והיחידה המערבית ביותר בנפת דיארבקיר במחוז דרום-מזרח אנטוליה שבדרום-מזרח טורקיה. לפי אומדן רשמי משנת 2022 אוכלוסיית העיירה מנתה 49,644 בני אדם. בעבר התקיימה בצ'רמיק קהילה יהודית.

בתקופה הביזנטית נקרא המקום אברנה (Aberna). השם הנוכחי מגיע מהשפה הארמנית, ומשמעותו "מעיין חם", על שם מעיינות המרפא התרמו-מינרלים המפורסמים שבה, שמימיהם מכילים מינרלים שונים כמו נתרן כלורי, סידן גופרתי ופלואוריד, ומיוחסות להם תכונות רפואיות רבות.

צ'רמיק שוכנת סמוך לערוצו של נחל סינק, מיובליו של נהר פרת. סמוך לעיר ישנו גשר מתקופת השושלת הארטוקידית ב, הידוע כ"גשר הבורמן" או "גשר צ'רמיק" .

==יהודים==
קהילת יהודי צ'רמיק, כיתר הקהילות באזור, היא עתיקת יומין. בשנת 1416 נבנה בצ'רמיק בית כנסת מעוטר באבלק בסגנון ממלוכי. מעל פתח בית הכנסת כתובת עברית:

המילים המוגשות (על ידי נקודה מעל האות, כמקובל בכתיבה הספרדית) שוות בגימטריה 178 (קע"ז), ומרמזות על שנת הקמתו ה'קע"ז (1416).

בתקופת השלטון העות'מאני, היה האזור משויך לאיילט של העיר חלב, ולכן ליהודי האזור היו קשרים עם יהודי חלב וישנן השפעות של יהודי חלב על האזור. רוב היהודים עסקו במסחר, בעיקר של בדים, ובמלאכות כפיים, בעיקר בנייה ומסגרות.

בשנת 1848 ביקר במקום בנימין השני, אשר מצא במקום כמאה משפחות יהודיות עניות שסבלו מכנופיות שודדים. הכורדים המקומיים רדפו את היהודים, ובשנת 1873 סגרו את בית הכנסת בעיירה, והיהודים פנו לחברת כל ישראל חברים בבגדאד לעזרה.

בשנת 1880 נוסע שהגיע לצ'רמיק מצא בה כשלוש מאות משפחות יהודיות שמצבן הכלכלי היה שפיר.
===עלייה לארץ ישראל===
בית הכנסת "ויאמר אברהם לעדת הג'רמוקלים", שכונת [[נחלת אחים רחוב בצלאל, ירושלים]]
עליית יהודים מדרום מזרח אנטוליה, ובכלל זה מצ'רמיק, החלה בשלהי המאה ה-19, בעקבות הטבח הראשון שביצעו הטורקים בארמנים. בארץ, נחשבו ה"ג'רמוקלים" לעיתים כחלק מעדת האורפלים, יוצאי אורפה הסמוכה לצ'רמיק. ב-1926 מנתה העדה ה"ג'רמוקלית" בירושלים 220 נפש. בשנות השלושים של המאה ה-20 עלו לארץ ישראל כחמש מאות יהודים מצ'רמיק, והתיישבו בעיקר בשכונות הכורדים בנחלאות (סביבות שכונת נחלת אחים) בירושלים, שם ייסדו בשנת 1932 בית כנסת ברחוב בצלאל, ותלמוד תורה. ב-1938 מנתה העדה הג'רמוקלית בירושלים 389 נפש. בשנת 1950 נשארו בצ'רמיק 20 משפחות יהודיות, וכולן עלו לישראל זמן קצר לאחר מכן.

כיום לא נותרו בצ'רמיק יהודים, ומצבו של בית הכנסת העתיק, שמשמש כמחסן, מוזנח מאד, והוא נמצא בסכנת קריסה, אף על פי שהוא הוגדר על ידי הרשויות כ"נכס תרבות". סמרה גוזל, חברת פרלמנט מטעם מפלגת העמים הדמוקרטית האפוזיציונרית הגישה בשנת 2021 שאילתא לשר התיירות הטורקי, מהמט ארסוי בעניין הזנחת הטיפול בבית הכנסת.
בית כנסת נוסף שפעל בצ'רמיק נהרס

==לקריאה נוספת==
* אברהם בן-יעקב, קהילות יהודי כורדיסתאן, 1961, עמ' 133.
* מרדכי יונה, אנציקלופדיה של יהודי כורתדיסתאן, ה'תשס"ג חלק א' עמ' 104.

==קישורים חיצוניים==

*[http://histerio.co.il/?p=133 קהילות קטנות בתוך עדות המזרח: מזרח טורקיה], אתר Histerio.
==הערות שוליים==

קטגוריה:כורדיסטן הטורקית
קטגוריה:קהילות יהודיות בטורקיה
קטגוריה:יהדות כורדיסטן
קטגוריה:טורקיה: ערים
בסיס אימאם עלי

בסיס אימאם עלי (בפרסית: پایگاه نظامی امام علی) הוא אחד מבסיסי הצבא האיראני בסוריה, הבסיס ממוקם במזרח סוריה בסמוך לעיר אל-בוכמאל ובצמוד לגבול הסורי עם עיראק.

על פי מקורות סורים, בבסיס יש מתקני שיגור תת-קרקעים, שמיועדים לפעול מתחת לקרקע מחשש לתקיפות אוויריות ומוסתרים בעקבות כך מתחת לאדמה, במתחם יש גם מערכת מעליות ייעודית שתאפשר לשגר את הטילים גם מעל לפני הקרקע ומיד לאחר מכן לאפשר להחזיר אותם למקום בטוח מתחת לקרקע.

בסיס אימאם עלי הוא הבסיס האיראני הגדול ביותר בסוריה והוא כולל בין היתר, מספר מחסני נשק, מפקדות מגורים למשפחות של אנשי כוח קודס וכן לחברי המיליציות הפרו-איראניות בסוריה ואף עשרות קילומטרים של כבישים פנימיים.

== היסטוריה ==
עבודות ההקמה של הבסיס החלו ב-2018 ומאז הבסיס נמצא בבניה מתמדת<ref name="Jpost"></ref>. ערוץ פוקס ניוז האמריקאי דיווח בספטמבר 2019 על "פרויקט איראני מסווג", (שהתברר כבסיס אימאם עלי) שנבנה בסמוך לעיר אל-בוכמאל, שנמצאת בצמוד לגבול בין סוריה לעיראק<ref></ref>. טענותיהם של אנשי פוקס ניוז אומתו באמצעות תמונות לוויין של אזור הבסיס. הפרויקט אושר בסופו של דבר על ידי ההנהגה הבכירה באיראן והשליטה עליו הועברה לאנשי כוח קודס<ref></ref>.

בנובמבר 2019 צולמו על ידי הלוויין הישראלי "ארוס", צילומי הלוויין הצביעו על בניית מערכות מנהרות, שמקורות מערביים טוענים כי הוחזקו בה טילים איראניים<ref></ref>.

האתר נפגע פעמים רבות על ידי חיל האוויר הישראלי, הבולטת ביותר מהתקיפות היו תקיפה בנובמבר 2019 שבאה לאחר שהישראלים שמו לב להאצת העבודות על המנהרות<ref></ref>.

האתר התוקף בשנית בפברואר 2021, על ידי הצבא האמריקאי כחלק מתקיפה אמריקאית נרחבת בסוריה שבאה בתגובה למתקפת הטילים בארביל בה נפגעו מספר אנשים<ref name="cnn"></ref>. למעשה, זו הייתה התקיפה הצבאית הגלויה הראשונה שבוצע תחת ממשלו של נשיא ארצות הברית הטרי, ג'ו ביידן<ref></ref><ref></ref>.

עוד באותו החודש פורסם כי איראן העבירה משגרי טילים שמותאמים להפעלת תת-קרקעית לבסיס, המשגרים הועברו מאיראן, עברו בדרך בעיראק והגיעו לסוריה דרך מסוף הגבולות המיוחד של משמרות המהפכה שנמצא בסמוך לבסיס.

== ראו גם ==

* בסיס ההאזנה הרוסי ליד אל-חארה

== הערות שוליים ==

קטגוריה:המעורבות האיראנית במלחמת האזרחים בסוריה
קטגוריה:הכוחות המזוינים של איראן
קטגוריה:בסיסים ומתקנים צבאיים
קטגוריה:סוריה: מבנים
דוי-טאן, קיסר וייטנאם

דְּוּי-טָאן (בוייטנאמית: Duy Tân, משמעות מילולית: "הִתחַדְשׁוּת"; 19 בספטמבר 1900 – 26 בדצמבר 1945) בשמו הפרטי נֵגוֹייְן פּוֹק וִין סָאן (Nguyễn Phúc Vĩnh San), היה קיסר וייטנאם האחד עשר משושלת נֵגוֹייְן אשר משל בין השנים 1907 – 1916 תחת חסות האימפריה הקולוניאלית הצרפתית. במהלך מלחמת העולם הראשונה הנהיג קנוניה כושלת נגד צרפת בשביל להשיג את עצמאות וייטנאם. בתגובה הרשויות הצרפתיות הדיחו את דְּוּי-טָאן ושלחו אותו לגלות. בעוד עמד לשוב מהגלות באפריקה המשוונית הצרפתית לווייטנאם בשנת 1945, נהרג דְּוּי-טָאן בהתרסקות מטוס.

== ביוגרפיה ==
נֵגוֹייְן פּוֹק וִין סָאן היה בנו של הקיסר תָ'אַנְג תָּאִי, שהודח על ידי רשויות הודו-סין הצרפתית בשנת 1906, בהיות בנו בן שש, עקב קנוניה נגד הממשל הצרפתי. ב-5 בספטמבר 1907 הוכתר וִין סָאן לקיסר דְּוּי-טָאן בידי רשויות השלטון הצרפתיות אשר הניחו כי ישמש בראש ממשלת בובות מנוטרלת עקב גילו הצעיר. שמו הקיסרי "דְּוּי-טָאן", שפירושו "הִתחַדְשׁוּת", נרשם בכתב סיני בדומה ל"רפורמציה", אשר תאם לשמה של "אגודת הרפורמציה", ארגון לאומני וייטנאמי אנטי-צרפתי שהוקם באזור אותה התקופה.

דְּוּי-טָאן אהד את התוכניות של מנהיגי תנועת השחרור הווייטנאמים, שהיו זקוקים לסמל ולתמיכה של בני המלוכה כדי לזכות בתמיכה העממית. הוא שיתף פעולה עם תוכניות המורדים להקים מרידות עממיות במחוזות תואה ת'יאן, קוואנג נאם וקוואנג נגאי במרכז וייטנאם בשנת 1916. עם זאת, פרטי העלילה הודלפו לצרפתים. המרידות לא צלחו, ודְּוּי-טָאן נתפס כשניסה להימלט מהעיר האסורה הקיסרית בבירה הואה אל ההרים; ב-13 במאי 1916, הודח על ידי הצרפתים והוגלה לאי ראוניון, מול חופי מדגסקר, באוקיינוס ההודי. בנו של הקיסר לשעבר דּוֹנְג קָ'אן, הנסיך קַאי-דִּין, הוכתר בידי הצרפתים לקיסר החדש.

במהלך מלחמת העולם השנייה שירת דְּוּי-טָאן בחזית המערבית עם צבא צרפת החופשית כמייג'ור וִין סָאן. הוא היה בין חסידיו הראשונים של המנהיג הצרפתי שארל דה גול שהיווה אלטרנטיבה למשטר פטן בצרפת של וישי. בסופה של המלחמה החלה מלחמת וייטנאם הראשונה (מלחמת הודו-סין הראשונה) במבצע מאסטרדום ודְּוּי-טָאן נקרא לשוב מגלותו באפריקה לפוליטיקה הווייטנאמית ולהחליף אל בָּאוּ-דַּאִי, קיסר וייטנאם. הוא נהרג בהתרסקות מטוס ונקבר באזור הרפובליקה המרכז-אפריקאית (אפריקה המשוונית הצרפתית). במהלך שנות השמונים הועברו עצמותיו חזרה לווייטנאם שם נקברו בשנית בקבורה ממלכתית שהתקיימה בחסות הממשלה.

== קישורים חיצוניים ==

* [https://www.findagrave.com/memorial/219501266/duy-tân דְּוּי-טָאן, קיסר וייטנאם], באתר Find a Grave
* 

קטגוריה:וייטנאמים
קטגוריה:פוליטיקאים וייטנאמים
קטגוריה:קיסרים
קטגוריה:מלחמת הודו-סין הראשונה
קטגוריה:אנשי צבא צרפתים במלחמת העולם השנייה
קטגוריה:מעוטרי מדליית הרזיסטנס
קטגוריה:ילידי 1900
קטגוריה:נפטרים ב-1945
קאי-דין, קיסר וייטנאם

קַאי-דִּין (בוייטנאמית: Khải Định, משמעות מילולית: "הצהרת המעלות"; 8 באוקטובר 1885 – 6 בנובמבר 1925) בשמו הפרטי נֵגוֹייְן פּוֹק בְּיוּ דָּאוּ (Nguyễn Phúc Bửu Đảo), היה קיסר וייטנאם השנים עשר משושלת נֵגוֹייְן אשר משל בין השנים 1916 – 1925. קַאי-דִּין נחשב להיות בין הקיסרים הווייטנאמים הנאמנים ביותר לרשויות השלטון הקולוניאליות הצרפתיות בתקופת הודו-סין הצרפתית. הוא היה הקיסר הווייטנאמי האחרון למשול עד למותו. יורשו, בָּאוּ-דַּאִי, היה הקיסר האחרון של וייטנאם.

== ביוגרפיה ==
קַאי-דִּין היה בנו הבכור של הקיסר דּוֹנְג קָ'אן. לאחר כהונתם של הקיסרים תָ'אַנְג-תָּאִי (1889–1907) ודְּוּי-טָאן (1907–1916) מונה קַאי-דִּין לקיסר וייטנאם בידי רשויות השלטון הצרפתיות מכיוון שנחשב לבעל ברית אמין של צרפת, בשונה מקודמיו. הוא האמין כי וייטנאם נחשלת טכנולוגית מכדי לקבוע את ריבונותה בקרב המדינות המודרניות וכי עליה לרכוש הבנה של הציוויליזציה הצרפתית וידע מדעי מערבי לפני שתהיה למדינה ריבונית. הוא הפך לקיסר הווייטנאמי הראשון שביקר באירופה כאשר השתתף בתערוכה קולוניאלית במרסיי בשנת 1922 ודגל בווייטנאם אוטונומית הקשורה לאימפריה הקולוניאלית הצרפתית.

בשנת 1919 הוציא צו קיסרי ששינה את האלפבית הרשמי של השפה הווייטנאמית מכתב סיני לאלפבית לטיני בתוספות שהתאימו אותו לשפה. הכתב הלטיני של הווייטנאמית נותר רשמי בווייטנאם עד היום. שינוי הכתב היה חלק מתהליך המודרניזציה של וייטנאם מכיוון שהאלפבית הלטיני הוא קל ללמידה יותר מהסיני. הגישה הפרו-צרפתית של קַאי-דִּין גונתה על ידי לאומנים וייטנאמים, שהאשימו אותו בבגידה בעמו. שיא ההתנגדות העממית לקַאי-דִּין הגיעה בשנת 1923, כאשר הביע תמיכה בהעלאת המיסים מצד הרשויות הצרפתיות על האוכלוסייה האיכרית של וייטנאם. נוסף על כך, קַאי-דִּין הורה על סדרת מעצרים של פעילים לאומניים וייטנאמים שהתנגדו לממשל הצרפתי הקיים. בשנת 1925 נפטר קַאי-דִּין בכהונתו ובמקומו מונה בָּאוּ-דַּאִי, קיסר וייטנאם.

== קישורים חיצוניים ==

* [https://www.findagrave.com/memorial/219043509/khải-định קַאי-דִּין, קיסר וייטנאם], באתר Find a Grave
* 

קטגוריה:וייטנאמים
קטגוריה:פוליטיקאים וייטנאמים
קטגוריה:קיסרים
קטגוריה:אנשי מלוכה להט"בים
קטגוריה:ילידי 1885
קטגוריה:נפטרים ב-1925
ניקו מאניון

ניקולו "ניקו" מאניון (באיטלקית: Niccolò "Nico" Mannion; נולד ב-14 במרץ 2001) הוא כדורסלן אמריקאי-איטלקי, המשחק בעמדת הרכז בקבוצת סאסקי בסקוניה המשחקת בליגת העל הספרדית בכדורסל ובליגת היורוליג. על אף שגדל בעיקר בארצות הברית, מאניון מייצג את מדינת הולדתו איטליה בתחרויות בינלאומיות.

== ראשית חייו וקריירת תיכונים ==
מאניון נולד בעיר סיינה שבאיטליה, לכדורסלן האמריקאי פייס מאניון אשר שיחק אז בליגה האיטלקית. שם בילה את ילדותו המוקדמת לפני שמשפחתו עברה לסולט לייק סיטי, יוטה, ולאחר מכן לפיניקס, אריזונה.

כבר בשנתו הראשונה בקבוצת הכדורסל של "תיכון פינאקל" הצטיין מאניון, עם ממוצעים של 20.2 נקודות, 4.6 ריבאונדים ו-4.7 אסיסטים למשחק. במהלך אותה עונה הופיע במאמר של מגזין ספורטס אילוסטרייטד, תחת הכותרת "עילוי כדורסל בן 15 (בערך-אולי)". בעונתו האחרונה בתיכון רשם ממוצעים של 30.4 נקודות, 6.2 ריבאונדים ו-6.2 אסיסטים למשחק, ובסיומה זכה בתואר שחקן התיכונים המצטיין של אריזונה. כמו כן נבחר להשתתף במשחק מקדונלד'ס אול-אמריקן ובנייקי הופ סאמיט לשנת 2019.

== קריירת מכללות ==
בשנת 2019 החל ללמוד ולשחק באוניברסיטת אריזונה. בעונתו היחידה בליגת המכללות העמיד ממוצעים של 14.0 נקודות ו-5.3 אסיסטים למשחק, ובסיומה נבחר לחמישייה השנייה של העונה במחוז "Pac-12".

== קריירה מקצועית ==
מאניון נבחר על ידי גולדן סטייט ווריורס בבחירה ה-48 של דראפט ה-NBA{{כ}} 2020, בדומה לאביו פייס מאניון אשר נבחר על ידי הווריורס בבחירה ה-43 של דראפט 1983. ב־27 בנובמבר 2020 חתם בקבוצה על "חוזה כפול", במסגרתו שיחק לסירוגין עבור גולדן סטייט ב-NBA, ועבור קבוצת הבת שלה מליגת הפיתוח של ה-NBA – סנטה קרוז ווריורס.

באוגוסט 2021 חתם על חוזה בקבוצת וירטוס בולוניה מליגת העל האיטלקית.

==קישורים חיצוניים==

קטגוריה:כדורסלנים אמריקאים
קטגוריה:כדורסלנים איטלקים
קטגוריה:כדורסלני אוניברסיטת אריזונה
קטגוריה:בחירות דראפט של גולדן סטייט ווריורס
קטגוריה:כדורסלני גולדן סטייט ווריורס
קטגוריה:כדורסלני סנטה קרוז ווריורס
קטגוריה:כדורסלני וירטוס בולוניה
קטגוריה:כדורסלני נבחרת איטליה
קטגוריה:אמריקאים שנולדו ב-2001
קטגוריה:איטלקים שנולדו ב-2001
קטגוריה:כדורסלנים איטלקים באולימפיאדת טוקיו (2020)
מערך הסחר הרוסי

מערך הסחר הרוסי (Российская Торговлая Система; מדד RTS) היה שוק מניות, שהוקם בשנת 1995 במוסקבה ואיחד קומות מסחר אזוריות שונות לבורסה אחת. במקור תוכנן מדד RTS על המודל של מדד נאסד"ק; בשנת 1998 סחר החליפין התחלף עם מערכת הבית שלה. המערך הוקם בתחילה כארגון ללא כוונת רווח והפך לחברת מניות משותפת. בשנת 2011 MICEX התמזגה עם RTS ליצירת בורסת מוסקבה.
== מדד RTS ==
מדד RTS הוא כעת המדד הרשמי של בורסת מוסקבה, שחושב לראשונה ב-1 בספטמבר 1995. זהו מדד מרוכב משוקלל-שווי המחושב על בסיס מחירי 50 המניות הרוסיות הנזילות ביותר. המדד מחושב בזמן אמת ונקוב בדולרים אמריקאים. מדד RTS הגיע לנקודה הגבוהה ביותר שלו של 2,498.10 נקודות ב-19 במאי 2008 (מחיר סגירה: 2,487.92).

== ראו גם ==
* הבורסה לניירות ערך במוסקבה
* מדד RTS

== קישורים חיצוניים ==
* 
* [http://www.spbex.ru/ בורסת סנקט פטרבורג] (רוסית)
* [http://www.rts.ru/s989 לוח השנה המסחרי 2009]
* [http://moex.com/s775 מדדי הבורסה של מוסקבה]
קטגוריה:מוסקבה: חברות
קטגוריה:1995 ברוסיה
קטגוריה:בורסות
קטגוריה:חברות פיננסיות
קטגוריה:שוק ההון הרוסי
ג'ינה-ליסה לוהפינק

ג'ינה-ליסה לוהפינק (בגרמנית: Gina-Lisa Lohfink; נולדה ב-23 בספטמבר 1986) היא דוגמנית גרמנייה.

==ביוגרפיה==
לוהפינק נולדה בהסן, היא זכתה במספר תחרויות יופי וביניהן מיס פרנקפורט, היא גם השתתפה בתחרות מיס הוואין טרופיק. 

ב-2006 דגמנה לחברת הביגוד האמריקאית "Southpole", היא התמודדה בעונה השלישית של התוכנית הטופ מודל הבאה של גרמניה, בתוכנית הייתה אהודה על קהל הצופים אך לבסוף סיימה במקום האחד עשר. 

היא הצטלמה למספר מגזיני גברים וביניהם פלייבוי ופנטהאוז. ב-2010 צעדה בתצוגה בשבוע האופנה בניו יורק.

ב-2011 הופיעה בהפקה של המחזמר גריז בפרנקפורט.

ב-2009 הוציאה קו של משקפי שמש בשם "Ginalisa Eyewear". ב-2010 הוציאה את הסינגל "Alles Klar".

==קישורים חיצוניים==

* 

קטגוריה:דוגמניות גרמניות
קטגוריה:מתחרות הטופ מודל הבאה של גרמניה
קטגוריה:דוגמנים גרמנים
קטגוריה:מעצבות אופנה גרמניות
קטגוריה:מנחות טלוויזיה גרמניות
קטגוריה:מנחי טלוויזיה גרמנים
קטגוריה:גרמניות שנולדו ב-1986
קטגוריה:גרמנים שנולדו ב-1986
ג'נסיס GV80

ג'נסיס GV80 (באנגלית: Genesis GV80) היא מכונית יוקרתית במרכב קרוסאובר, בעלת חמישה, שישה או שבעה מקומות, שמיוצרת על ידי ג'נסיס מוטורס משנת 2020. היא הוצגה בקוריאה הדרומית בינואר 2020<ref></ref> והגיעה לישראל בפברואר 2021<ref></ref>. באפריל 2017 הציגה ג'נסיס את דגם הקונספט המקדים<ref></ref>.

ה-GV80 מתחרה ברכבים כגון: אאודי Q7, מרצדס-בנץ GLE, ב.מ.וו X5.

במבחן הבטיחות שערך היורו NCAP קיבלה ה-GV80 חמישה כוכבי בטיחות<ref></ref>.

== עיצוב ==
ה-GV80 מעוצבת בעיצוב יוקרתי המשלב נוחות ויוקרה לצד טכנולוגיות מתקדמות, ישנו מסך מולטימדיה בקוטר 14.5 אינץ' ולוח מחוונים דיגיטלי בקוטר 12.3 אינץ'. חישוקי הגלגלים בקוטר 19 עד 22 אינץ'.

== מפרט טכני ==
ה-GV80 מוצעת עם שלוש יחידות הנעה:
* מנוע דיזל V6 צילנדרים בנפח 3.0 ליטרים עם מגדש טורבו המספק כ-274 כוחות סוס.
* מנוע בנזין I4 צילנדרים בנפח 2.5 ליטרים עם מגדש טורבו המספק כ-300 כוחות סוס.
* מנוע בנזין V6 צילנדרים בנפח 3.5 ליטרים עם מגדש טווין-טורבו המספק כ-375 כוחות סוס.

לכל המנועים תיבת הילוכים אוטומטית בעלת שמונה הילוכים.

== שנת הדגם 2022 ==
ב-31 באוגוסט 2021 חשפה ג'נסיס את שנת הדגם 2022 ל-GV80<ref></ref>. שנת הדגם החדשה מוסיפה אפשרות לשישה מושבים כאשר עד היום ה-GV80 שווקה עם 7-5 מקומות. כמו כן שודרגה הטכנולוגיה בתא הנוסעים, בנוסף הבלמים שהיו כסטנדרט רק במנוע ה-3.5 ליטר כוללים גם את ה-2.5 ודיזל 3.0 ליטר.

== מחירון ורמות גימור ==
ה-GV80 משווק בישראל עם שתי רמות גימור:
* רמת גימור Elegant - מחיר מחירון 499,000 ש"ח.
* רמת גימור Luxury - מחיר מחירון 569,000 ש"ח.

== גלריה ==
<gallery widths="220" heights="135">
קובץ:Genesis GV80 in matte grey 2.jpg|מבט לפגוש הקדמי
קובץ:2021 Genesis GV80 (United States) rear view.png|מבט לפגוש האחורי
קובץ:Genesis GV80 JX1 black test (1).jpg|מבט לצד
קובץ:Genesis GV80 JX1 Interior.jpg|מבט לפנים המכונית
</gallery>

== קישורים חיצוניים ==

* 
* 

* חזי גורן, [https://www.gear.co.il/%D7%9B%D7%AA%D7%91%D7%AA-%D7%A8%D7%9B%D7%91/2021-06-13-N01-%D7%9E%D7%91%D7%97%D7%9F-%D7%93%D7%A8%D7%9B%D7%99%D7%9D-%D7%92'%D7%A0%D7%A1%D7%99%D7%A1-GV80 ג'נסיס GV80 במבחן דרכים], באתר פורטל הרכב גיר, 13 ביוני 2021

== הערות שוליים ==

GV80
קטגוריה:קרוסאובר
קטגוריה:כלי רכב המיוצרים בקוריאה הדרומית
קטגוריה:דגמי מכוניות שהושקו ב-2020
Gourmandises

Gourmandises הוא אלבום הבכורה של הזמרת-יוצרת הצרפתייה אליזה.<ref name=":0"></ref> האלבום יצא לאור ברחבי העולם ב-13 במאי 2001 על ידי חברת התקליטים פולידור רקורדס, אך הופץ במקור כבר ב-28 בנובמבר 2000.<ref name=":0" /> הוא קיבל את תואר הפלטינה הכפולה על ידי איגוד תעשיית ההקלטות הצרפתי (SNEP) בדצמבר 2001.<ref name=":1"></ref>

האלבום הגיע למקום הראשון במצעד האלבומים הצרפתי והפך לאחד מהאלבומים הנמכרים ביותר במדינה בין 2000 ל-2001.<ref name=":1" /><ref></ref><ref></ref>

== רקע ==
מתוך האלבום הופצו ארבעה סינגלים, אשר שלושה מתוכם ("Moi... Lolita", "L'Alizé" ו-"Gourmandises") הפכו ללהיטים בינלאומיים שנכנסו לחמישיות הפותחות במצעדים שונים ברחבי העולם.<ref></ref><ref></ref><ref></ref> על מנת לקדם את Gourmandises ואת אלבומה הבא, Mes Courants Électriques, יצאה אליזה לסיבוב ההופעות "En Concert Tour", בשנת 2003. הוא הופץ בהמשך על גבי DVD בשם, Alizée En Concert.<ref></ref> מבקרים וחוקרי מוזיקה ציינו את השפעת האלבום על המוזיקה הפופולרית, וציינו את האופן שבו הוא עזר להחיות את המוזיקה האלקטרונית. סגנון ההפקה, המשלב כלים אקוסטיים ואלקטרוניים, הושווה לכלים של המפיק הבריטי ויליאם אורביט באלבומה של מדונה משנת 1998, Ray of Light.<ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! בלגיה (BEA)<ref></ref>
| זהב
| 25,000
|-
! צרפת (SNEP)<ref></ref>
| פלטינה 2×
| 600,000
|-
! שווייץ (IFPI Switzerland)<ref></ref>
| פלטינה
| 50,000
|-
! colspan="3" |סיכום
|-
!אירופה (IFPI)<ref></ref>
|פלטינה
|1,000,000
|}

== היסטוריית יציאות לאור ==
{|class="wikitable"
|-
!אזור
! style="width:120px;"|תאריך יציאה
! style="width:150px;"|חברת תקליטים
!פורמט
|- style="text-align:center;"
||צרפת|| rowspan="2" style="text-align:center;" |28 בנובמבר 2000|| rowspan="10" style="text-align:center;" |פולידור|| style="text-align:center;" |תקליטור
|-
| style="text-align:center;"|הממלכה המאוחדת|| style="text-align:center;" |תקליטור
|- style="text-align:center;"
| rowspan="3"|צרפת|| rowspan="5" style="text-align:center;" |3 בדצמבר 2003|| style="text-align:center;" |תקליטור
|-
| style="text-align:center;"|תקליטור/DVD
|-
| style="text-align:center;"|תקליט
|- style="text-align:center;"
||שווייץ|| rowspan="3" style="text-align:center;" |תקליטור
|-
| style="text-align:center;"|בלגיה
|- style="text-align:center;"
||אירופה
|| 16 בינואר 2001
|- style="text-align:center;"
||גרמניה|| style="text-align:center;" |12 בפברואר 2001
||תקליטור
|- style="text-align:center;"
||אסיה|| style="text-align:center;" |10 באפריל 2001
||תקליטור
|- style="text-align:center;"
||קנדה|| style="text-align:center;" |25 ביוני 2001|| rowspan="10" style="text-align:center;" |יוניברסל ריפבליק|| style="text-align:center;" |תקליטור/DVD
|}

== קישורים חיצוניים ==

== הערות שוליים ==

קטגוריה:אלבומי בכורה מ-2000
קטגוריה:אלבומי אליזה
קטגוריה:אלבומים בצרפתית
קטגוריה:אלבומי חברת פולידור רקורדס
Life for Rent (שיר)

Life for Rent (בעברית: חיים להשכרה) הוא שיר שהוקלט על ידי הזמרת-יוצרת הבריטית דיידו. השיר יצא לאור ב-1 בדצמבר 2003, על ידי חברת התקליטים ברטלסמן מיוזיק גרופ, כסינגל השני מתוך האלבום וכשיר הנושא שלו. השיר הושמע פעמיים בסאונדטרק של סדרת המדע הבדיוני "4400". הווידאו קליפ שביימה סופי מולר מציג את דיידו בכמה חדרים בבית.

השיר הגיע למקום השמיני במצעד הסינגלים הבריטי וזכה להצלחה בינלאומית.

== וידאו קליפ ==
הווידאו קליפ הרשמי של השיר פורסם ב-3 באוקטובר 2009 בערוץ היוטיוב של דיידו. בתחילתו, ניתן לראות את פרצופה של דיידו וכשהמצלמה מתרחקת, ניתן לראותה כשהיא יושבת לבדה בחדר סגור ומסך עם מילותיו של השיר מופיע מאחוריה. לאורכו של הקליפ, מוצגות על המסך סצנות שונות.

נכון לספטמבר 2021, מונה הצפיות של הקליפ עומד על למעלה מ-60 מיליון צפיות.

== רשימת השמעה ==
* תקליטור בריטי 1

# "Life For Rent" – 4:01
# "White Flag" (Idjut Boys Remix) – 3:36
* תקליטור בריטי 2

# "Life For Rent" – 4:01
# "Life For Rent" (Skinny 4 Rent Mix) – 6:13
# "Stoned" (Spiritchaser Mix) – 3:05
# "Life For Rent" (Video) – 4:00

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|1 בדצמבר 2003
|תקליטור • הורדה דיגיטלית
|BMG
|style="text-align:center;"|
|}

== קישורים חיצוניים ==

== הערות שוליים ==

קטגוריה:שירי 2003
קטגוריה:סינגלים מ-2003
קטגוריה:שירי דיידו
קטגוריה:שירים באנגלית
קטגוריה:שירים שנכתבו על ידי דיידו
קטגוריה:וידאו קליפים שבוימו על ידי סופי מולר
קטגוריה:בלדות פופ
אילן ליבוביץ (שחקן)

אילן ליבוביץ (נולד ב-1965) הוא זמר, שחקן ומדבב ישראלי.

==ביוגרפיה==
ליבוביץ' נולד וגדל ברמת גן. הופיע בילדותו בפסטיבל שירי הילדים של 1975 עם השיר "נגה ישנה" לצד מירי אלוני, בצה"ל הוא שירת בלהקת הנח"ל.

לאחר שהשתחחר מהצבא, בשנת 1987, הצטרף ל"להקת הפסטיבל החסידי", שהופיע בפני קהילות יהודיות באירופה ובארצות הברית. באותה שנה השתתף במחזמר "פיגומים", מאת תלמה אליגון-רוז, שהפיקה הטלוויזיה הישראלית.

ב-1989 הופיע בהפקה המחודשת של המחזמר "קזבלן", לצד יהורם גאון, באולם הסינרמה בתל אביב.

ב-1991 הופיע בגרסה הישראלית של המחזמר "שיער" (בתפקיד "קלוד"), בבימוי של צדי צרפתי לצד אייל בוחבוט.

ב-1993 שר בשתי קלטות הילדים של "קסם בג'ימבורי".

ב-1995 הופיע בשתי קלטות הילדים של "סבתא בישלה דייסה".

ב-1996 לקח חלק בדיסק הילדים "הדרקון הלא נכון" שכתב יהונתן גפן והלחין מתי כספי.

החל משנת 1998 השתתף במחזמר "בוסתן ספרדי" שעלה בתיאטרון "הבימה".

ב-2000 שר בקלטת הילדים "ג'אמפי".

הוא ביצע את שירי הפתיחה של מספר סדרות טלוויזיה, וביניהן ניצנץ מארץ החלומות וקופידו. הוא לקח חלק בהפקות דיבוב של מספר סרטים של דיסני, בהם ביצע בעיקר קולות רקע, בסרט מולאן הוא דיבב את קפטן לי שאנג בקטעי השירה.

הוא שימש כזמר ליווי במספר מופעים של הפסטיגל, בפסטיגל הוא כתב את השיר "הפיה הקסומה" אותו ביצעה יעל בר זוהר וזכתה בפסטיגל.

ב-2002 שיחק בסדרה "כנפיים" ששודרה בערוץ הראשון אשר עוסקת בחניכי קורס טיס.

ב-2012 יצא במופע ביחד עם ניקי גולדשטיין ואורי בנאי.

== קישורים חיצוניים ==

* [https://www.habima.co.il/talent/אילן-ליבוביץ/ אילן ליבוביץ'] באתר הבימה
* [https://www.habama.co.il/Pages/ArtPerson.aspx?PeopleID=55 אילן ליבוביץ] באתר הבמה

==הערות שוליים==

קטגוריה:זמרים ישראלים
קטגוריה:שחקני קולנוע וטלוויזיה ישראלים
קטגוריה:מדבבים ישראלים
קטגוריה:חברי להקת הנח"ל
קטגוריה:משתתפי פסטיבל הזמר והפזמון
קטגוריה:ישראלים שנולדו ב-1965
Wiz (חברה)

Wiz היא חברת הזנק לאבטחת פעילות במחשוב ענן.

== היסטוריה ==
החברה, שבראשית דרכה נקראה "Beyond", הוקמה במרץ 2020, וכעבור שנה הגיע שוויה ל-1.7 מיליארד דולר. Wiz הוקמה על-ידי היזמים הישראלים: אסף רפפורט (מנכ"ל), עמי לוטבאק (סמנכ"ל טכנולוגיות), ינון קוסטיקה (סמנכ"ל מוצרים) ורועי רזניק (סמנכ"ל מחקר ופיתוח). מייסדי החברה עבדו יחד בחברת "אדאלום", ולאחר מכירתה למיקרוסופט המשיכו יחד בחברת מיקרוסופט ישראל מחקר ופיתוח, שרפפורט היה מנכ"לה קודם שפרש לשם הקמת Wiz.

מרכז הפיתוח של החברה שוכן בישראל, אך היא רשומה בארצות הברית והמשרד הראשי שלה הוא בניו יורק. לחברה משרדים גם בפאלו אלטו ובלונדון.

החברה עוסקת באבטחת מידע למחשוב ענן. תוכנת האבטחה של החברה משתמשת ב-API בלבד, ללא התקנת סוכנים על גבי שרתים (agentless ), ולכן התקנתה נעשית במהירות רבה, ללא צורך בהטמעה ממושכת במשאבי הענן השונים. התוכנה של החברה מאפשרת לארגונים המשתמשים בשירותי ענן לקבל תמונה של סביבות הענן שלהם, ולאתר סיכונים כגון חולשות אבטחה, בעיות קונפיגורציה ובעיות הזדהות. המוצר פועל בפלטפורמות העיקריות לשירותי ענן ובהן Amazon Web Services, Microsoft Azure ו-Google Cloud Platform.

באוגוסט 2022 דיווחה החברה שהגיעה להכנסה חוזרת שנתית (ARR) של מאה מיליון דולר, וכעבור עוד תשעה חודשים הגיעה לקצב מכירות שנתי של 200 מיליון דולר. בסוף 2023 הגיעו המכירות השנתיות של החברה ל-350 מיליון דולר.

בדצמבר 2023 רכשה החברה את חברת ההזנק הישראלית Raftt. 

באפריל 2024 רכשה החברה את חברת הסייבר Gem Security, תמורת כ-350 מיליון דולר.

ביולי 2024 דווח כי חברת גוגל שוקלת לרכוש את החברה תמורת סכום של 23 מיליארד דולר,<ref></ref> אך הנהלת החברה הודיעה שהיא דוחה את ההצעה של גוגל ותפעל להביא את החברה להנפקה לציבור.

===גיוס הון===
סמוך להקמתה בשנת 2020 גייסה החברה 21 מיליון דולר.

בדצמבר 2020 גייסה החברה 100 מיליון דולר.

במרץ 2021 גייסה החברה 130 מיליון דולר, לפי שווי חברה של 1.7 מיליארד דולר.

במאי 2021 גייסה החברה 120 מיליון דולר, בהובלת חברת סיילספורס בשווי מוערך של מעל 1.7 מיליארד דולר, והפכה ל"חד-קרן".

באוקטובר 2021 גייסה החברה 250 מיליון דולר לפי שווי של 6 מיליארד דולר.

בפברואר 2023 גייסה החברה 300 מיליון דולר לפי שווי של 10 מיליארד דולר. במועד זה העסיקה החברה 650 עובדים, מתוכם 150 בישראל.

במאי 2024 השלימה החברה גיוס של מיליארד דולר (עשרות מיליונים מזה בעסקות סקנדרי), לפי שווי של 12 מיליארד דולר, בהובלת קרן אנדריסן הורוביץ. במועד זה העסיקה החברה 950 עובדים.

==קישורים חיצוניים==
* 

<div class="mw-content-ltr">
* Jordan Novet, [https://www.cnbc.com/2021/03/22/security-start-up-wiz-valued-at-1point7-billion-after-a-year-of-existence.html A tiny security start-up founded by engineers who sold their last company to Microsoft is already worth $1.7 billion], CNBC, March 22 2021
</div>

==הערות שוליים==

קטגוריה:חברות תוכנה אמריקאיות
קטגוריה:חברות אבטחת מחשבים אמריקאיות
קטגוריה:חברות חד קרן אמריקאיות
קטגוריה:ישראל: חברות שהוקמו ב-2020
דייב ב. מיטשל

דייב ב. מיטשל (באנגלית: Dave B. Mitchell; נולד ב-25 ביולי 1969) הוא מדבב אמריקאי, שהופיע בעשרות דיבובים בטלוויזיה, קולנוע, אנימציה ובאינטרנט וכן עובד ככרוז בפרסומות החברה "Happy Cows" בקליפורניה.

== ביוגרפיה ==
מיטשל נולד ביולי 1969 בטוללהומה, טנסי והחל את קריירת הדיבוב ב-1997.

הוא החל לדבב ב-2001 בסדרה "Busted" לפרק אחד בתור ג'ורג' נפינר והשתתף בסרט מ-2004, "wildlife wars" בתור צייד.

ב-2007 שיחק בסרט איש הנצח: החיפוש אחר נקמה בתור מאליקה ודיבב קולות נוספים וכן בסדרת הקומדיה "Li'l Bush" בה הוא חיקה פוליטיקאים שונים.

ב-2008 דיבב במשחק המחשב Ratchet & Clank Future: Quest for Booty וב-"White Knight Chronicles". כעבור שנתיים דיבב בסרט "סופרמן/באטמן: אפוקליפסה" את לונגשורמן המזוקן.

ב-2011 דיבב במשחקי המחשב: "קונג פו פנדה 2" וב-"Star Wars: The Old Republic". הוא גם השתתף בסדרה מועדון ווינX בתור קינג קריוס, קורטורטה ועוד קולות.

ב-2012 דיבב בסרט הלורקס ובסרט "Superman vs. The Elite" וכן בסדרות דוק רופאת צעצועים והרפתקאות פיטר הארנב. ב-2013 דיבב במשחקי Grand Theft Auto V, באטמן: ארקהם אוריג'ינס וסדרת המשחקים "Skylanders".

ב-2014 דיבב במשחק Far Cry 4 ובסדרות טום וג'רי וקלארנס. ב-2015 דיבב בסרט "Batman Unlimited: Monster Mayhem" את פני חימר, בסדרה "TripTank" ובמשחקים באטמן: ארקהם נייט, LEGO Dimensions ו-Fallout 4.

ב-2016 דיבב בסרט באטמן ללא גבולות: מקים נגד המוטאנטים את פני-חימר ובבלינג בלינג שוטר ומתאגרף. הוא דיבב גם בסדרות העולם של ריילי והמופע של מר פיבודי ושרמן. שנה לאחריה דיבב בצבי הנינג'ה ובמשחק Middle-earth: Shadow of War.

ב-2019 דיבב בסרט רקסי המלך בתור בוטץ' ובסרט סקובי-דו: בחזרה לאי הזומבים כקצין מעבורת ונהג וכן במשחקים Metro Exodus, מורטל קומבט 11 ו-Mario & Sonic at the Olympic Games Tokyo 2020.

ב-2020 דיבב בסרט "אגדות מורטל קומבט: נקמתו של סקורפיון" את ראידן ולוחם לין קוי. בשנה שלאחריה דיבב בסדרה "עולם היורה: מחנה הקרטיקון" את האוקס ואת ריד, ובסדרה "ארקיין" את ורן, הוסקל והרולד. 

==חיים אישיים==
מיטשל מתגורר בלוס אנג'לס, קליפורניה ומיוצג בידי החברה "Dean Panaro Talent". הוא חבר באגודה האמריקאית למלחינים, מחברים ומוציאים לאור (ASCAP) ובעמותה "SAG-AFTRA".

==קישורים חיצוניים==

קטגוריה:מדבבים אמריקאים
קטגוריה:אמריקאים שנולדו ב-1969
נאבראד

נאבראד (בהונגרית: Nábrád) הוא כפר במחוז סבולץ'-סטמאר-ברג שבצפון מזרח הונגריה.

בדומה ליישובים רבים באירופה, גם אוכלוסיית נאבראד קטנה משמעותית בעשרות השנים האחרונות, מ-1,035 תושבים בשנת 1990 עד 905 תושבים בשנת 2020.

הכפר ואזורו מיושבים לסירוגין כבר מהמאה ה-13.

==יהודי נאבראד==
יהודים חיו בנאבראד בתקופות זמן שונות. ליד בית הקברות בכפר קיים בית קברות יהודי ובו שבע מצבות. בשנת 1944 נרצחו חלק מיהודי הכפר יחד עם שאר יהודי המחוז ושאר יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|9
|
|-
|1880
|37
|762
|-
|1910
|52
|
|-
|1920
|49
|
|-
|1930
|33
|
|-
|1941
|20
|1,039
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
נגיאר

נגיאר (בהונגרית: Nagyar) הוא כפר במחוז סבולץ'-סטמאר-ברג על גדות נהר טיסה שבצפון מזרח הונגריה.

בדומה ליישובים רבים באירופה, גם אוכלוסיית נגיאר קטנה משמעותית בעשרות השנים האחרונות, מ-743 תושבים בשנת 1990 עד 630 תושבים בשנת 2020.

הכפר ואזורו מיושבים לסירוגין כבר מהמאה ה-14.

==יהודי נגיאר==
יהודים חיו בנגיאר בתקופות זמן שונות. בשנת 1944 נרצחו חלק מיהודי הכפר יחד עם שאר יהודי המחוז ושאר יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|16
|
|-
|1880
|21
|792
|-
|1910
|31
|
|-
|1920
|22
|
|-
|1930
|16
|
|-
|1941
|21
|1,004
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
הנרי אינמן

הנרי אינמן (באנגלית: Henry Inman: 20 באוקטובר 1801 – 17 בינואר 1846) היה צייר פורטרט, ז'אנר ונוף אמריקאי.<ref name=":0">Caldwell, John; Roque, Oswaldo Rodriguez; Johnson, Dale T. (1994). American Paintings in The Metropolitan Museum of Art. Vol. 1: A Catalogue of Works by Artists Born by 1815. Metropolitan Museum of Art. p. 450. </ref>

== ביוגרפיה ==
הוא נולד ביוטיקה, ניו יורק, להורים מהגרים אנגלים שהיו בין המתיישבים הראשונים ביוטיקה. משפחתו עברה להתגורר בניו יורק בשנת 1812.

החל משנת 1814 ובמשך שבע השנים הבאות, היה תלמידו של ג'ון ווסלי ג'רוויס בניו יורק, יחד עם ג'ון קווידור.<ref>Roger Panetta, ed. (2009). Dutch New York: the roots of Hudson Valley culture. Hudson River Museum. pp. 223–235. </ref>

== קריירה ==
הוא היה סגן הנשיא הראשון של האקדמיה הלאומית לעיצוב. הוא הצטיין בציור פורטרטים, אך היה פחות מוכשר בתמונות הז'אנריות. בין נופיו ניתן למנות את "מפלי רידאל, אנגליה", "אחר הצהריים באוקטובר", ו"חורבות ברמבלטי".

נושאי הז'אנר שלו כוללים את "נער החדשות" ו"נערות וושינגטון". הדיוקנאות שלו כוללים את אלה של הנרי ראטגרס ופיץ גרין האלק באגודה ההיסטורית בניו יורק. הוא גם צייר דיוקנאות של אנג'ליקה סינגלטון ואן בורן, הבישוף ווייט, השופטים הראשיים מרשל ונלסון, ג'ייקוב בארקר ואחרים.

תומאס מקנני הטיל על אינמן, שהיה ליתוגרף מוכשר, להעתיק יותר ממאה ציורי שמן של מנהיגי האינדיאנים שנעשו על ידי צ'ארלס בירד קינג עבור ספר מודפס, "ההיסטוריה של שבטי האינדיאנים של צפון אמריקה".<ref>The North American Indian Portfolios from the Library of Congress: Bodmer--Catlin--McKenney and Hall (Tiny Folios). Abbeville Press. 1993</ref> ציורי השמן נמצאים כעת באוספים של הבית הלבן, המוזיאון לאמנות ג'וסלין ומוזיאון אמון קרטר לאמנות אמריקאית.

במהלך שנה שהה באנגליה בשנים 1844–1845, הוא צייר את הסופר וורדסוורת', ג'ון צ'יימברס, סר ויליאם סטיוארט, הברון מבלייר וסלבריטאים אחרים.

== חיים אישיים ==
בשנת 1822 נישא אינמן לג'יין רייקר אובראיין (1796–1873). יחד הם היו ההורים לארבעה ילדים, אחד מהם היה צייר ג'ון אובראיין אינמן (1828–1896), והנרי אינמן ג'וניור (1837–1899) שהיה סופר.<ref name=":0" />

אינמן נפטר ב־17 בינואר 1846 לאחר שחזר מאנגליה לאמריקה עקב בריאות לקויה.

לפני מותו הוא עסק בסדרת תמונות היסטוריות עבור הקפיטול בוושינגטון.<ref>"Henry Inman". The Plattsburgh Republican. January 31, 1846.</ref>

== גלריה ==
<gallery mode="packed" heights="190">
File:Portrait of David Vanon by Henry Inman, 1832-1833.jpg|

File:Henry Inman - Angelica Singleton Van Buren (Mrs. Abraham Van Buren) - Google Art Project.jpg|

File:Henry Inman - Sequoyah - Google Art Project.jpg|

File:Inman, Henry - Portrait of Clara Fisher - Google Art Project.jpg|

File:Brooklyn Museum - Portrait of a Woman - Henry Inman - overall.jpg|
</gallery>
== קישורים חיצוניים ==

* 
* 
== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1801
קטגוריה:אמריקאים שנפטרו ב-1946
טוליאטי

טוליאטי (ברוסית: Тольятти, עד 1964 נקראה העיר סטברופול, ברוסית: Ставрополь) היא עיר במחוז סמרה שברוסיה. אוכלוסיית העיר מונה כ-700 אלף תושבים; העיר הכי גדולה ברוסיה, שאינה בירה של סובייקט פדרלי.

==היסטוריה==
העיר נוסדה ב-1737 כעיר מבצר סטברופול כדי להגן על אדמות רוסיה מפני נוודים.

מאז 1964 העיר נקראת על שמו של הקומוניסט האיטלקי פלמירו טוליאטי. בשנות ה -70 חלה עלייה חדה באוכלוסייה עקב הקמת האווטוואז, שהיא עדיין החברה המגבשת של העיר.

לטוליאטי חמישה מוסדות להשכלה גבוהה, כאשר הוותיק שבהם הוא האוניברסיטה הממלכתית של טוליאטי. פועלים בעיר גם מספר מכוני מחקר. יש מוזיאונים, תיאטראות, תזמורת סימפונית של העיר, קונסרבטוריון וחברה פילהרמונית. יום העיר נחגג ביום ראשון של יוני<ref>https://tgl.ru/history/</ref>.

==ערים תאומות==
לסמרה יש ברית ערים תאומות עם הערים:
* 
* 
* 
* 
* 
* 
* 
* 

== קישורים חיצוניים ==

* 
* 

== הערות שוליים ==

*
קטגוריה:מחוז סמרה: ערים
קטגוריה:יישובים שהוקמו ב-1737
האריה השואג (תצלום)

האריה השואג (באנגלית: The Roaring Lion) הוא דיוקן ותצלום מפורסם של ראש ממשלת הממלכה המאוחדת וינסטון צ'רצ'יל. הדיוקן צולם בשנת 1941 על ידי הצלם הארמני-קנדי יליד האימפריה העות'מאנית יוסוף קארש ב"גוש המרכזי" שבגבעת הפרלמנט באוטווה, בירת קנדה.

התצלום צולם ב-30 בדצמבר 1941 במשרדו של יו"ר בית הנבחרים של קנדה במשכן הפרלמנט הקנדי לאחר שצ'רצ'יל נשא נאום בפני חברי הפרלמנט על אודות מלחמת העולם השנייה. צ'רצ'יל הוזמן לנאום בידי ראש ממשלת קנדה מקנזי קינג.

הדיוקן נודע במיוחד בשל היציבה והבעת הפנים של צ'רצ'יל, שהושוו לתחושות המלחמה ששררו בבריטניה — התמדה מול אויב כובש. סשן הצילומים היה קצר, ורגע לפני החשיפה, קארש ניגש לעבר צ'רצ'יל ושמט את הסיגר שהיה בידו. צ'רצ'יל נכעס והביע את מורת רוחו מהדיוקן. הגלריה לאמנות ע"ש פישר באוניברסיטת דרום קליפורניה תיארה זאת כ"דיוקן מתריס שהפך לסמל מידי של העמידה הבריטית נגד הפשיזם".

צילום נוסף שנעשה באותו הסשן, בו צ'רצ'יל מחייך. צילום זה לא זכה לפרסום רחב

הוא הופיע על שער גיליון כתב העת "LIFE" מיום 21 במאי 1945, שקנה אותה תמורת 100 דולר אמריקני. בהווה, הדיוקן ניצב בחדרו של יו"ר בית הנבחרים של קנדה.

== קישורים חיצוניים ==

== הערות שוליים ==

אריה
קטגוריה:דיוקנאות גברים
קטגוריה:תצלומי גברים
שלמה וייספיש

שלמה זלמן וייספיש (11 בנובמבר 1903 – 17 ביולי 1965) היה מלחין וזמר ישראלי.

== ביוגרפיה ==
וייספיש נולד בירושלים, דור רביעי בארץ. אביו, יוסף זאב וייספיש, היה חזן בעיר העתיקה בירושלים.

למד עד גיל 13 במאה שערים, ומשהתייתם מאביו עבר ללמוד בבית הספר "מקווה ישראל"<ref name=":0"></ref>, ומאוחר יותר שימש שם כחזן<ref></ref>.

נסע לגרמניה ללמוד קומפוזיציה וסיים את לימודיו בקונסרבטוריון, אך נאלץ לשוב לארץ בעקבות עליית הנאציזם<ref name=":0" /><ref></ref>.

למד אצל החזן שלמה זלמן ריבלין ואצל המלחין והמוזיקאי שלמה רוזובסקי. הופיע כסוליסט במקהלת צעירי ירושלים שהקים ירוחם ורדימון<ref name=":1"></ref>.

שימש כחזן בבית הכנסת "אמת ואמונה" ו"אוהל שם" בירושלים<ref></ref>.

בשנת 1935 נסע למצרים כדי להופיע בתוכנית ברדיו קהיר<ref></ref>, ונעצר לאחר ששר בשידור את "התקווה"<ref></ref>.

נפטר ב-17 ביולי 1965 לאחר מחלה קשה. נטמן בבית העלמין בקריית שאול<ref></ref>.

== יצירותיו ==
הלחין למעלה מ-100 שירים<ref name=":1" />, הידועים בהם השיר "עדרים" שכתב אסף הלוי וביצעו, בין היתר, ברלה חגי, חנה זמיר, ברכה צפירה ושושנה דמארי<ref></ref> והשיר "סימונה מדימונה" שחיבר חיים שלמוני וביצעו ריקה זראי, ישראל יצחקי, דקלון, עופר לוי, חיים משה והגבעטרון.

סיפר וייספיש: "השיר הראשון אותו הלחנתי היה עדרים של אסף הלוי. זוכרני תחילה שרתיו לפני אמא ז"ל, והיא ייסרה אותי בדברה על ליבי: 'זה באמת יפה, אך למה לך להיות משוגע? האם לא מוטב שתהיה חזן?'"<ref></ref>.

מלחניו המוכרים:
* הורה מולדת (מילים: אשר זליג פוסק)
*אחר הגשם (מילים: משה דפנא)
* אל ניפולה (מילים: יעקב רימון)
* בערבות לכיש (מילים: אברהם בר-עוז)
* גמלת (מילים: יוסף ריקארדי)
* הורה אילת (מילים: יחיאל מוהר)
* ירושלים גאון מולדת (מילים: נחום לוי)
* נגני מפוחית (מילים: בנימין אביגל)
* נפט זורם בחוליקאת (מלים: חיים שלמוני)
* שוב הגעתי לכנרת (מילים: אברהם ברוידס)
* שם רחוק בהרים (מילים: כנרה מוזיקנטסקי)
* תוף מרים (מילים: בנימין אביגל)
* סלע בודד (מילים: שלמה מונין)
* בדרך התבור (מילים: בנימין אביגל)
* שדה בקר (מילים: שלמה דרורי).

וייספיש ביצע את מרבית השירים שהלחין, וכן ביצע שירים רבים נוספים, בין היתר את שיר הגמל (מילים ולחן: ידידיה אדמון) ושיר למשמרת (מילים: נ. הלוי).

הלחין וביצע את "שיר העשור" הידוע גם בשם "לעשור המדינה" יחד עם להקת סמדר<ref></ref>. השיר נכתב לחגיגות עשר שנים לעצמאות ישראל<ref></ref><ref></ref>.

== קישורים חיצוניים ==
* [https://www.zemereshet.co.il/artist.asp?id=816 שלמה וייספיש] באתר זמרשת
* [https://shironet.mako.co.il/artist?type=works&lang=1&prfid=981 שלמה וייספיש] באתר שירונט
* [https://merhav.nli.org.il/primo-explore/search?query=any,contains,ויספיש%20שלמה&tab=default_tab&search_scope=Local&vid=NLI&lang=iw_IL&offset=0 וייספיש שלמה] באתר הספרייה הלאומית של ישראל
* 

== הערות שוליים ==

קטגוריה:מלחינים ישראלים
קטגוריה:חזנים ישראלים
קטגוריה:זמרים ישראלים
קטגוריה:אישים הקבורים בבית הקברות קריית שאול
קטגוריה:ירושלים: אישים
קטגוריה:אנשי היישוב ילידי הארץ
קטגוריה:בוגרי בית הספר החקלאי מקוה ישראל
קטגוריה:ישראלים שנולדו ב-1903
קטגוריה:ישראלים שנפטרו ב-1965
שאל כל נערה

שאל כל נערה (באנגלית: Ask Any Girl) הוא סרט קומדיה רומנטית אמריקאי משנת 1959 עם שירלי מקליין, דייוויד ניבן, גיג יאנג ורוד טיילור בתפקידים הראשיים.

שירלי מקליין זכתה בפרס באפט"א לשחקנית הזרה הטובה ביותר בתפקיד ראשי.

היא זכתה גם בפרס דוב הכסף לשחקנית הטובה ביותר והייתה מועמדת לפרס גלובוס הזהב לשחקנית הטובה ביותר קומדיה או מוזיקלי.

משחקו של רוד טיילור זכה לשבחים והביא לבחירתו לתפקיד ראשי בסרט "מכונת הזמן" (1960).

==תקציר העלילה==
מג וילר (שירלי מקלין) היא בחורה בת 21 המגיעה לניו יורק כדי למצוא עבודה אבל בעיקר כדגי למצוא גבר מתאים למטרת נישואים.

בתחנת הרכבת נגנבת מזוודתה עם כל בגדיה. היא מגיעה למלון לנשים בלבד שאמה שכרה לה חדר שתהיה מוגנת שם מגברים. הנשים במקום עוזרות לה ותורמות לה בגדים.

היא מתקבלת לעבודה במפעל סוודרים אף על פי שלא עברה את מבחן ההדפסה. המנהל מר מקסוול (ג'ים בקוס) לוטש לעברה עיניים. היא מתחילה לצאת עם אחד הלקוחות, רוס טפורד (רוד טיילור) והוא מזמין אותה לדירת קרוביו אך כהיא מגיעה לשם מתברר שהקרובים אינם שם והיא צועקת על טד בורחת משם בגשם שוטף. לאחר שמקסוול מטריד אותה מינית היא מתפטרת.

בעזרת חברתה ג'ני (אליזבת פרייזר) היא מוצאת עבודה בחברת פרסומת המנוהלת על ידי שני אחים - מיילס דוטון (דייוויד ניבן), מבוגר ומאופק ואחיו אבן דוטון (גיג יאנג), צעיר ו"פלייבוי" רודף נשים.

מג נמשכת לאבן אך הוא לא שם לב לכך ומתייחס אליה כמו לשאר הנשים. היא מתייעצת עם מיילס מה לעשות והוא רוצה לעזור לה. הוא מוצא את ספר הפגישות של אחיו ובו רשימת הנשים והערות עליהן. מיילס מדריך את מג בקשר לבחירותיו של אחיו - באיזה בושם להשתמש, איזה תספורת לבחור, איזה ריקודים הוא אוהב וכו'.

לבסוף אבן מציע לה נישואים אבל בינתיים מיילס מתאהב בה. היא מבינה שאבן לא אוהב אותה אלה את הנשים שהיא מייצגת.

היא בורחת משם, נפגשת עם רוס טפורד ומסכימה לצאת אתו לדירת קרוביו אפילו אם הם אינם שם. מיילס רודף אחריה, מתעמת עם טד ולבסוף מתוודה על אהבתו והם נישאים.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|שירלי מקליין
|מג וילר
|
|-
|דייוויד ניבן
|מיילס דוטון
|
|-
|גיג יאנג
|אבן דוטון
|
|-
|רוד טיילור
|רוס טפורד
|
|-
|ג'ים בקוס
|מקסוול
|
|-
|אליזבת פרייזר
|ג'ני
|חברה של מג
|-
|קלייר קלי
|ליסה
|חברה של מג
|}

==קישורים חיצוניים==

*[https://www.tcm.com/tcmdb/title/1748/ask-any-girl#overview שאל כל נערה], באתר TCM
*[https://www.archives.gov.il/archives/Archive/0b07170680319da6/File/0b0717068079d656 שאל כל נערה], באתר ארכיון המדינה

קטגוריה:סרטי 1959
קטגוריה:סרטים אמריקאיים
קטגוריה:סרטים באנגלית
קטגוריה:סרטי שירלי מקליין
קטגוריה:סרטי דייוויד ניבן
קטגוריה:סרטי קומדיה רומנטית
קטגוריה:סרטים מבוססי ספרים
קטגוריה:סרטים רומנטיים
קטגוריה:סרטי מטרו גולדווין מאייר